**Tysk – lektionsplan**

60 minutter

**Materiale**

* Filmen “Sophie Scholl - die letzten Tage”
* Artiklen ”Den virkelige historie om ikonet Sophie Scholl” (forkortet - lektie)
* PowerPoint
* Flyveblade + arbejdsspørgsmål
* Eksempel på opslag på instagram
* Instagramskabelon til eleverne (printes i A5)
* Instruks til instagram

|  |  |  |  |  |
| --- | --- | --- | --- | --- |
| **Sekvens** | **Tid** | **Indhold** | **Arbejdsform** | **Didaktiske overvejelser** |
| 1 | 5 min | **Opstart**  Opsamling på lektien “Den virkelige historie om ikonet Sophie Scholl”.  Læreren spørger ind til indholdet i artiklen: Hvor, hvornår, hvem, hvorfor?  Evt. kobling med ord og begreber fra introsekvensen. | Plenum | Formål: At etablere en fælles forforståelse. |
| 2 | 20 min | **Film**  Se de første 17 minutter af filmen “Sophie Scholl - die letzen Tage” til og med anholdelsen af Sophie og Hans Scholl. | Plenum | Give eleverne et visuelt indtryk af personerne i gruppen og deres metoder.  Eleverne skal herefter vide, hvad et flyveblad er, hvordan flyvebladene blev fremstillet og fordelt, hvordan gruppen arbejdede, hvilke risici gruppen udsatte sig selv for, samt forholdet mellem personerne. |
| 3 | 20 min | Læsning af flyvebladene fra d. 30. juni 1942 og 4. juli 1942.  Læreren læser flyvebladene på tysk højt.  Fælles gennemgang af indhold i flyvebladene.  Eleverne besvarer spørgsmål til hvert flyveblad på arbejdsark.  Med lærerens vejledning skal eleverne selv finde hovedtema og tyske nøgleord i hvert af de to flyveblade.  **Note til læreren:**  Tema for flyveblad 1: Schuld  Tema for flyveblad 2: Widerstand og Freiheit.  Kernegloser eleverne skal lære: Freiheit, Schuld, Mitschuld, schuldig, Widerstand.  Evt. snak om transparente ord.  Når gloser og temaer er på plads, perspektiveres til overemnet “Oprør i Europa”.  Evt. snak om, hvorvidt “Weiße Rose” var en terrorgruppe eller frihedskæmpere. | Plenum  Grupper | Formål: Eleverne skal få et overordnet indtryk af, hvad modstandsgruppen “Weiße Rose” kæmpede for.    Eleverne skal tilegne sig centrale tyske gloser, som de skal benytte sig af i de næste sekvenser. |
| 4 | 15 min | **Udarbejdelse af produkt: Instagram take-over**  Gennemgang af instruks på dansk.  Eleverne skriver et opslag til Sophie Scholls Instagramkonto. | Grupper  Eleverne får udleveret skabelon med eksempel på opslag.  Herefter skal eleverne selv skrive et opslag på baggrund af udleveret instruks og skabelon.  Instagramopslaget klistres på Europakortet. | Aktualisering af emnet: Nutidens svar på flyveblade er de sociale medier.  Her skal eleverne aktivt anvende de tyske gloser, de har lært, og deres viden om ”Weiße Rose”. |